નોંધનીય છે કે વર્ષ 2009માં સિરસા વિધાનસભા ક્ષેત્રમાં અપક્ષ ઉમેદવાર તરીકે ચૂંટાઇ આવેલા ગોપાલ કાંડાએ ક્યારેય પાછળ વળીને નથી જોયું. ધારાસભ્ય બન્યા પછી પ્રદેશની કોંગ્રેસ સરકારને સમર્થન આપીને ગૃહ રાજ્યમંત્રી બની ગયા. સિરસામાં ભાગ્યે જ એવો કોઇ કાર્યક્રમ કે સમારોહ હશે જેમાં ગોપાલ કાંડા અથવા તેના ભાઇ ગોવિંદ કાંડાને બોલાવવામાં ના આવે અને શહેરમાં તેમના મોટા હોર્ડિંગ્સ અથવા કટઆઉટ્સ ના લાગ્યા હોય. પરંતુ સમય એવો ફર્યો કે પાંચ ઓગસ્ટે દિલ્હી નિવાસી એમડીએલઆર એરલાયન્સની પૂર્વ એર હોસ્ટેસ ગીતિકા શર્મા આત્મહત્યા કરી લીધી અને તેના માટે ગોપાલ કાંડાને જવાબદાર ઠેરવવામાં આવ્યા.